d)

aitab eelnevate samalaadsete konverentside loodud raamistiku alusel saavutada konsensust kuuenda läbivaatamiskonverentsi tulemuslikkuse tagamiseks ja edendab muu hulgas järgmisi olulisi küsimusi: i) kõigi maailma riikide ühinemine BTWCga, sealhulgas kõigi sellega mitteühinenud riikide üleskutsumine BTWCga viivitamalt ühinema ning võtma juriidiline kohustus desarmeerida bioloogilised ja toksiinrelvad ning tõkestada nende levikut; kuni selliste riikide BTWCga ühinemiseni innustada neid osalema vaatlejatena BTWC osalisriikide kohtumistel ja rakendama konventsiooni sätteid vabatahtlikult. Töötamine selles suunas, et bioloogiliste ja toksiinrelvade keelustamise eeskirjad tunnistataks rahvusvahelises õiguses ülemaailmselt siduvaks, sealhulgas BTWC ülemaailmse kohaldamise kaudu; ii) BTWCga võetud kohustuste täielik täitmine ja tõhus rakendamine kõikides osalisriikides; iii) vajaduse korral siseriiklike, sealhulgas karistusõiguse rakendusmeetmete tugevdamine, ning patogeensete mikroorganismide ja toksiinide kontrollimine BTCW raames seoses BTWC kõikide sätete täitmisega kõikides osalisriikides. Töötamine selles suunas, et määrata kindlaks tõhusad mehhanismid BTWC järgimise parandamiseks ja kontrollimiseks; iv) jõupingutused läbipaistvuse suurendamiseks osalisriikide vahelise teabevahetuse parandamise kaudu, sealhulgas konventsiooni osalisriikide vahelise iga-aastase teabevahetuse kaudu (usaldust suurendavad meetmed (CBM)), määrates kindlaks meetmed CBMi mehhanismi hindamiseks ja parandamiseks riigi hõlmamise ning kasulikkuse seisukohalt ning selle potentsiaalsete rakendusvõimaluste asjakohasuse uurimine; v) ÜRO Julgeolekunõukogu resolutsioonist 1540 (2004) tulenevate kohustuste täitmine, eelkõige välistamaks ohtu, et bioloogilisi või toksiinrelvi võidakse omandada või kasutada terroristlikel eesmärkidel, sealhulgas välistamaks terroristide võimalikku juurdepääsu materjalidele, varustusele ja teadmistele, mida võidakse kasutada bioloogiliste ja toksiinrelvade väljatöötamiseks ja tootmiseks; vi) G8 ülemaailmsed partnerlusprogrammid, mis on suunatud desarmeerimise ning tundlike materjalide, seadmete ja teadmiste kontrollimise ning turvalisuse toetamisele; vii) ajavahemikul 2003–2005 istungitevahelise programmi alusel seni tehtud töö kaalumine, edasise tegevuse kohta otsuste tegemine ning jõupingutuste tegemine selleks, et arutada ja edendada ühist arusaamist ja tõhusaid meetmeid järgmistes valdkondades: BTWCs sätestatud keeldude rakendamiseks vajalike siseriiklike meetmete vastuvõtmine, sealhulgas karistusõigusaktide kehtestamine; siseriiklikud mehhanismid turvalisuse loomiseks ja säilitamiseks patogeensete mikroorganismide ja toksiinide osas ning nende üle järelevalve kehtestamiseks; rahvusvahelise võimekuse tugevdamine, et reageerida väidetavate bioloogiliste või toksiinrelvade kasutamise juhtumitele või kahtlust äratavatele haiguspuhangutele ning uurida ja leevendada nende mõju; riiklike ja rahvusvaheliste institutsionaalsete jõupingutuste ning olemasolevate mehhanismide tugevdamine ja laiendamine inimesi, loomi ja taimi ohustavate nakkushaiguste üle järelevalve teostamiseks, nende avastamiseks, diagnostikaks ja tõrjeks; teadlaste toimimisjuhendite sisu, väljakuulutamine ja vastuvõtmine; tuleb märkida, et BTWC rakendamise parandamiseks nõutakse kõigilt osalisriikidelt jõupingutuste jätkamist eespool nimetatud valdkondades.